**PROCES VERBAL**

Încheiat azi, 21.11.2018, ora 13:30, cu ocazia şedinţei ordinare a Consiliului Local Pianu, convocat în baza dispoziţiei primarului nr. 183 emisă la 14.11.2018.

Anunțul privind Elaborarea de Proiecte de Acte Normative, a fost afișat la sediul Primărei Pianu sub nr.5641/2018.

Dispoziţia nr.183/14.11.2018 cu proiectele înscrise pe ordinea de zi a fost afişată la sediul consiliului local, încheindu-se de către d-na secretar Catargiu Cristina, un proces verbal de afişare sub nr. 6327/14.11.2018.

 Invitaţiile la şedinţă au fost transmise consilierilor, aceştia semnând de primire în convocator.

Proiectele de hotărâre au fost transmise compartimentelor de specialitate din cadrul primăriei în vederea întocmirii rapoartelor de specialitate, precum şi comisiilor de specialitate din cadrul consiliului local, în vederea întocmirii rapoartelor de avizare.

 Proiectele de hotărâri au fost avizate de d-na secretar Jr. Catargiu Cristina Camelia cu menţionarea cvorumului ce trebuie îndeplinit pentru ca, respectivele proiecte să îmbrace formă de hotărâre.

Şedinţa este publică, conformându-se prevederilor legii nr. 52/2003 privind transparenţa decizională în administraţia publică.

La ședință participă un număr de 13 consilieri locali, primarul comunei Pianu, d-nul Ing. Jr. Petruse Marin Ioan, secretar Catargiu Cristina Camelia și șeful de Ocol, Valea Pianului RA d-nul ing. Bădilă Ioan Dan.

Președintele de ședință, d-nul consilier Tomușca Ioan, dă citire Procesului verbal al ședinței anterioare a Consiliului Local Pianu.

D-ra Furdui Ana Maria: - procesul verbal al ședinței din septembrie 2018, nu e complet și o să vin la primărie să-l completăm, după dovezi, cu d-na secretar.

Procesul-verbal al ședinței Consiliului Local Pianu din luna noiembrie 2018 este citit de către președintele de ședință – d-nul Tomușca Ioan și pe parcursul parcurgerii lui președintele de ședință îl completează cu mențiunile sale și ale consdilierilor.

Se supune la vot procesul verbal al ședinței anterioare, cu modificările făcute de către președintele de ședință, pe draftul procesului verbal și se aprobă cu 13 voturi „pentru”.

Întrucât luna noiembrie 2018 este a treia lună în care d-nul Tomușca Ioan este președinte de ședință se propune ca, președinte de ședință pentru următoarele trei luni, să fie d-ra consilier Furdui Ana Maria. Aceasta este de accord cu propunere făcută.

Se supune la vot propunerea și se aprobă în unanimitate de voturi, adoptând astfel  **Hotărârea Consiliului Local nr. 84 din 21.11.2018**

Președintele de ședință, d-nul consilier Tomușca Ioan, expune aprobării ordinea de zi suplimentată cu un proiect de hotărâre, resprectiv: Aprobare PUZ pentru reglementare zonă industrial, și se motivează suplimentarea ordinii de zi cu acest proiect prin faptul că beneficiarul este zorit de obținerea autorizației și trebuie să demareze lucrările de execuție înainte de Sărbătorile de iarnă .

Se supune la vot ordinea de zi modificată și completată astfel :

1. **PROIECTE DE HOTĂRÂRE** privind:
2. Aprobare PLAN URBANISTIC DE DETALIU „CONSTRUIRE CLADIRE P+M, LA PARTER, SPAȚIU COMERCIAL, LA MANSARDA LOCUINȚA”, beneficiar Cucuian Ovidiu și Cucuian Petru din Strungari;
3. Aprobare efectuare ridicări topo pentru înființare rețele distribuție gaze naturale;
4. Acordarea unui mandat special domnului primar Petruse Mariun Ioan, reprezentantul Consiliului Local Pianu în Adunarea Generală a Asociației „APA ALBA” ;
5. Aprobarea introducerii unui teren în domeniul privat al comunei Pianu și scoaterea la vânzare ;
6. Aprobare sprijin financiar pentru Parohia Ortodoxă Română Pianu de Jos;
7. Aprobare contract de asistență juridică;

- inițiatorul proiectelor este primar Petruse Marin Ioan.

1. Aprobare modificare taxă de salubrizare – inițiator viceprimar Voișan Lazăr
2. Aprobare PUZ pentru Reglementare Zonă Agroindustrială - inițiator proiect, primar Petruse Marin Ioan.
3. **Solicitare aprobare decontare cheltuieli de transport a cadrelor didactice pe lunile Iulie, August, Septembrie, Octombrie 2018.**
4. **Răspuns la cerere și alte diverse.**

În temeiul art. 45 alin. 1, din Legea nr. 215/2001, republicată se aprobă cu în unanimitate de voturi, **Hotărârea Consiliului Local nr. 85 din 21.11.2018 .**

1. **Se discută proiectele înscrise pe ordinea de zi.**
2. **Proiectul de hotărâre privind Aprobare PLAN URBANISTIC DE DETALIU „CONSTRUIRE CLADIRE P+M, LA PARTER, SPAȚIU COMERCIAL, LA MANSARDA LOCUINȚA”, beneficiar Cucuian Ovidiu și Cucuian Petru din Strungari;**

Secretarul informează consiliul local asupra cvorumului necesar în vederea adoptării hotărârii.

 Proiectul este avizat de secretar.

 Preşedintele de şedinţă, d-nul consilier Tomușca Ioan dă citire proiectului de hotărâre și expunerii de motive, avizul comisiei pe domenii și prezintă raportul de specialitate.

 Se supune la vot şi se aprobă în cu 11 voturi „pentru”, se abțin consilierii Mărghitan Valeriu Mircea și Dobra Marius Ioan.

 Astfel, ÎN TEMEIUL art. 45 alin. 1, din Legea nr. 215/2001, republicată se **adoptă Hotărârea nr. 86 din 21.11.2018** cu 11 voturi „pentru”, și două abțineri.

1. **Proiectul de hotărâre privind Aprobarea efectuării ridicării topo pentru înființare rețele distribuție gaze naturale.**

D-na jr. Catargiu Cristina Camelia, secretarul UAT Pianu, informează consiliul local asupra cvorumului necesar în vederea adoptării hotărârii.

Proiectul este avizat de secretar.

Preşedintele de şedinţă, d-nul consilier Tomușca Ioan, dă citire proiectului de hotărâre expunerii de motive, avizul comisiei pe domenii și prezintă raportul de specialitate, afirmând că, nu ar fi ai bine să se găsească o firmă de ridicări topo și să obțină toate aprobările?

D-nul primar Petruse Marin Ioan – ar fi foarte bine, ar fi ideal, dar nu există astfel de firme, datorită faptului că nu există interes, rentabilitatea este minimă pentru furnizarea gazelor naturale, mai ales la comune, comparativ cu orașele unde sunt blocuri cu mai mulți consumatori!

D-ra consilier Furdui Ana Maria: - eu sunt de părere că, ridicările topo expiră în 8 luni și a fost aprobată o hotărâre anul trecut, nu mai trebuie o altă hotărâre!

D-ra consilier Furdui Ana Maria: - am considerat necesar să inițiez acest proiect pentru a reflecta exact ceea ce se solicită de către finanțator. Ridicări topo ca urmare a adoptării HCL 90/2017, nu au fost realizate, fiindcă nu exista certitudinea finanțării, nici acum nu există, dar există discuții la nivel national și dacă nu ai documetația pregătită când există sesiune de deschidere proiecte pentru introducere gaz – când se deschide nu suntem pregătiți.

D-nul consilier Voișan Ovidiu Adam: - trebuie să fim pregătiți dar uite că suntem în imposibilitate să plătim serviciul de colectare a gunoiului.

 D-nul consilier Tomișca Ioan: - la contractarea lucrării să se precizeze ca topometristul să actualizeze la un preț mai mic lucrările, Dacă trec mai mult de 8 luni și nu mai sunt valabile.

D-nul primar Petruse Marin Ioan – la contractarea lucrării procedurile sunt standard, lucrările sunt datate. Nu face nimeni lucrări multianuale. De accea nu ne-am grăbit să contractăm lucrarea în baza HCL 90/2017. Nu intenționez să dau drumul la hotărâre să producă efecte înainte să existe finanțarea. Eu vă promit că dacă se lansează pe piață, o finanțare, eu o să fac tot ce se poate să depunem cererea de finanțare și pentru asta o să urmăresc toate programele de finanțare pentru introducerea de gaze naturale.

 D-ra consilier Furdui Ana Maria: - eu sunt de acord ca atunci când apare finanțare pentru așa ceva, să convocați ședință și să aprobăm atunci. Să vă gândiți bine, când votați, domnilor consilieri, să votați ce este cel mai important în interesul cetățenilor pe care-i reprezentați!

 D-nul primar Petruse Marin Ioan – „s-ar putea ca atunci când se lansează finanțarea să nu mai fie timp, iar timpul fizic să faci documentația, este foarte scurt.”

 D-nul consilier Tomișca Ioan: - este proiectul propus de primar.

-D-ra consilier local Furdui Ana Maria - propune să se aprobe hotărâre când apare o finanțare pentru gaz.

D-nul consilier Voișan Ovidiu Adam: - „de ce nu v-ați gândit la o mașină, sobă cu peleți? Dacă nu, gândiți-vă pe viitor, la asta, cineva în 6 luni și-a scos investiția.”

Urmează a se supune la vot propunerile făcute, respective cea a d-lui primar și cea a d-rei consilier.

 Se supune la vot propunerea făcută de d-nul primar prin proiectul inițiat şi se aprobă cu 7 voturi „pentru” a d-lor consilieri: Muntiu Ioan, Pădean Ioan, Cândroiu Ana, Voișan Lazăr, TimariuDan Nicolae, Ciucur Viorel și 6 abțineri a d-lor consilieri: Tomișca Ioan, Voișan Ovidiu Adam, Furdui Ana Maria, Savu Gheorghe Petru, Trif Florin, Mărghitan Valeriu Mircea.

 Astfel, ÎN TEMEIUL art. 45 alin. 1, din Legea nr. 215/2001, republicată se adoptă **Hotărârea nr. 87 din 21.11.2018,** cu 7 voturi “pentru” și 6 abțineri.

1. **Proiectul de hotărâre privind Aprobarea acordării unui mandat special domnului primar Petruse Mariun Ioan, reprezentantul Consiliului Local Pianu în Adunarea Generală a Asociației „APA ALBA”.**

D-na jr. Catargiu Cristina Camelia, secretarul UAT Pianu, informează consiliul local asupra cvorumului necesar în vederea adoptării hotărârii.

Proiectul este avizat de secretar.

Preşedintele de şedinţă, d-nul consilier Tomușca Ioan, dă citire proiectului de hotărâre expunerii de motive, avizul comisiei pe domenii și prezintă raportul de specialitate.

Se supune la vot proiectul inițiat şi se aprobă în unanimitate de voturi.

Astfel, ÎN TEMEIUL art. 45 alin. 1, din Legea nr. 215/2001, republicată se adoptă **Hotărârea nr. 88 din 21.11.2018,** cu 13 voturi “pentru”.

1. **Proiectul de hotărâre privind Aprobarea introducerii unui teren în domeniul privat al comunei Pianu și scoaterea la vânzare.**

**Secretarul** informează consiliul local asupra cvorumului necesar în vederea adoptării hotărârii.

Proiectul este avizat de secretar.

Preşedintele de şedinţă, d-nul consilier Tomușca Ioan, dă citire proiectului de hotărâre expunerii de motive, avizul comisiei pe domenii și prezintă raportul de specialitate.

Se supune la vot proiectul inițiat şi aprobă în unanimitate de voturi.

Astfel, ÎN TEMEIUL art. 45 alin. 1, din Legea nr. 215/2001, republicată se adoptă **Hotărârea nr. 89 din 21.11.2018,** cu 13 voturi “pentru”.

1. **Proiectul de hotărâre privind Aprobarea unui sprijin financiar pentru Parohia Ortodoxă Română Pianu de Jos**

 D-na jr. Catargiu Cristina Camelia, secretarul UAT Pianu, informează consiliul local asupra cvorumului necesar în vederea adoptării hotărârii.

 Proiectul este avizat de secretar.

 Preşedintele de şedinţă, d-nul consilier Tomușca Ioan, dă citire proiectului de hotărâre expunerii de motive, avizul comisiei pe domenii și prezintă raportul de specialitate.

 D-nul consilier Mărghitan Valeriu Mircea: - să fim atenți să nu crească suma care ni se cere ca și ajutor, să nu se depășească această sumă”!

 Proiectul de Hotărâre se supune la vot așa cum a fost inițiat şi se aprobă în unanimitate de voturi.

 Astfel, ÎN TEMEIUL art. 45 alin. 1, din Legea nr. 215/2001, republicată se adoptă **Hotărârea nr. 90 din 21.11.2018,** cu 13 voturi “pentru”.

1. **Proiectul de hotărâre privind Aprobare contract de asistență juridică.**

D-na jr. Catargiu Cristina Camelia, secretarul UAT Pianu, informează consiliul local asupra cvorumului necesar în vederea adoptării hotărârii.

Proiectul este avizat de secretar.

Președintele de ședință prezintă materielele proiectului de hotărâre.

D-nul ing. Bădilă Ioan Dan, șeful de Ocol, Valea Pianului RA: „noi avem cu d-nul avocat Costinaș, un contract de consultanță juridică în care plătim lunar acest contract fiind încheiat pe un an de zile; și pe lângă asta plătim separat pentru fiecare dosar în parte. Nu am o situație clară cu dosarele.”

D-ra consilier Furdui Ana Maria: - De ce a fost ales avocat Costinaș?

D-na jr. Catargiu Cristina Camelia, secretarul UAT Pianu: „pentru a exista un răspuns unitar între comună, Consiliul Local și Ocol și pentru a depune în termen.”

D-nul primar Petruse Ioan Marin: „l-am luat fiincă am considerat că este avocatul agreat de către Ocol. Sunt niște taxe minime în Baroul de Avocați, pentru fiecare tip de acțiuni.

Se supune la vot şi se aprobă cu 12 voturi „pentru”, și o abținere, a d-rei consilier Furdui Ana Maria.

Astfel, ÎN TEMEIUL art. 45 alin. 1, din Legea nr. 215/2001, republicată se adoptă **Hotărârea nr. 91 din 21.11.2018**, cu 11 voturi “pentru” și o abținere.

1. **Proiectul de hotărâre privind Aprobare modificare taxă de salubrizare.**

D-nul viceprimar Voișan Lazăr prezintă expunerea de motive, avizul comisiei pe domenii și raportul de specialitate a proiectului de hotărâre. „Avem datorie la firma de salubritate și de o săptămână nu avem serviciu de salubrizare!”

* Să mai fie introdus un articol ca să se poată pune sechestru, executare silită la persoanele care nu-și plătesc gunoiul.

D-nul consilier Mărghitan Valeriu Mircea: să începem demersul să îi executăm pe cei care nu plătesc!

D-nul primar Petruse Ioan Marin: „trebuie educat cetățeanul să nu mai pună nisip, pietre, fiindcă plătim gunoiul la greutate”.

D-nul consilier Mărghitan Valeriu Mircea: - dacă Popic Virgil și-a înmatriculat mașina sau a primit documente de la primărie, să fie verificat, fiindcă nu și-a platit gunoiul.

D-nul consilier Tomușca Ioan: - trebuie găsit o formalitate să plătim și de la primărie, până la recuperarea sumelor de plată de la cetățeni.

D-nul primar Petruse Ioan Marin: - nu se poate să plătim restanțele din bugetul local, avem exemplul Vințului de Jos care a avut probleme cu Curtea de Conturi pentru plata din bugetul local al datoriei cetățenilor pentru salubrizare.

* Se pot trimite Notificări!

D-ra consilier Furdui Ana Maria: am ajuns în situația asta datorită hotărârii inițiale date când nu am fost de acord cu suma de 8 lei.

* Să se verifice ca în pubelă să nu fie decât gunoi menajer,.
* Să se afișeze lista cu cei care nu au plătit, la primărie.

 D-nul consilier Tomușca Ioan: - să fie introdusă taxa de salubrizare în facatrura de vreo utilitate publică.

 D-nul consilier Mărghitan Valeriu Mircea: - „să le spunem cetățenilor să selecteze gunoiul, cineva de la primărie să filmeze ce se aruncă. Casierul să fie instruit cu ce trebuie să spună cetățeanului, să nu bage în pubele, decât gunoi menajer.”

D-nul consilier Dobra Marius Ioan: propun să nu mărim taxa și să îi facem pe toți să plătească, întâi să-I constrângem pe toți și apoi mai vedem de mărirea taxei.

 D-nul primar Petruse Ioan Marin: - Problema reală este că, aceea sumă trebuie împărțită la numărul de locuitori și taxa mimimă de plată a ieșit la 12 lei de persoană. Problema e că s-a dublat cantitatea de gunoi, față de fostul colector de gunoi menajer.

* Este gata halda de depozitarea gunoiului de la Galda, cine va veni dupa SOMA, va veni și cu pubele, dar nu știm când va fi aceasta.

 D-ra consilier Furdui Ana Maria: Noi nu trebuie să ne punem oamenii în cap, nu suntem vinovați de situația creată. Ei sunt cei care nu au plătit. Educați omul!

 Viceprimar, d-l Voișan Lazăr: am propus 8 lei de persoană la HCL anterioară pe cantitatea de gunoi menajer care a fost colectată de firma care ridica anterior, gunoiul.

 D-nul primar Petruse Ioan Marin: - să se facă actualizarea prețului în funcție de cantitatea de gunoi colectată pe comună.

 Se supune la vot mărirea taxei de salubrizare de la 8 lei de persoană la 12 lei de persoană.

 Se aprobă cu 9 voturi „pentru”, 3 voturi ”contra”, a d-lor consilieri Savu Gheorghe Petru, Furdui Ana Maria, Dobra Marius Ioan și o abținere a d-lui Trif Florin.

 D-nul consilier Voișan Ovidiu Adam: un angajat al primăriei să să vorbească cu preoții să înștiințeze oamenii să arunce doar gunoi menajer.

* „Cine nu este soluția, este cauza” Aici este problema în acest consiliu. Problema e că jumătate din cetățenii comunei nu plătesc.

 Se supune la vot și se aprobă cu unanimitate de voturi majorarea taxei de salubrizare pentru persoanele juridice la 60 lei, introducerea executării silite și introducerea în facture de curent a taxei de salubrizare.

 Astfel, ÎN TEMEIUL art. 45 alin. 1, din Legea nr. 215/2001, republicată se adoptă **Hotărârea nr. 92 din 21.11.2018,** cu 13 voturi “pentru”.

1. **Proiect de hotărâre privind Aprobare PUZ pentru Reglementare Zonă Agroindustrială.**

D-na jr. Catargiu Cristina Camelia, secretarul UAT Pianu, informează consiliul local asupra cvorumului necesar în vederea adoptării hotărârii.

Proiectul este avizat de secretar.

Preşedintele de şedinţă, d-nul consilier Tomușca Ioan, dă citire proiectului de hotărâre expunerii de motive, avizul comisiei pe domenii și prezintă raportul de specialitate.

Se supune la vot proiectul inițiat şi se aprobă în unanimitate de voturi.

Astfel, ÎN TEMEIUL art. 45 alin. 1, din Legea nr. 215/2001, republicată se adoptă **Hotărârea nr. 93 din 21.11.2018,** cu 13 voturi “pentru”.

1. **Solicitare aprobare decontare cheltuieli de transport a cadrelor didactice pe lunile Iulie, August, Septembrie, Octombrie 2018.**
* Să se aducă cererile lunar.

 Se supune la vot și se aprobă în unanimiate de voturi.

1. **Răspuns la cerere și alte diverse**
2. **CÎNDROIU MARIA Pianu de Sus**

**S** Solicită aprobare acordare indemnizație lunară, persoană cu handicap.

**R** Se aprobă, începând cu luna decembrie 2018.

1. **PAROHIA ORTODOXĂ ROMÂNA I PIANU DE SUS PRIN OCOLUL SILVIC VALEA PIANULUI RA**

**S** Solicită cumpărarea a 10 mc lemn foc pentru biserică.

 **R** Se aprobă.

1. **OCOLUL SILVIC VALEA PIANULUI RA**

**I** Prezentare situația realizării indicatorilor de performanță, pe primele 10 luni ale anului 2018

**R** S-a luat la cunoștință situația realizării indicatorilor de performanță, pe primele 10 luni ale anului 2018.

1. **MĂNĂSTIREA SFÂNTUL MARE MUCENIC GHEORGHE - TEȚU**

S Solicită cumpărarea a 30 mc lemn de foc, foioase pentru peroioada de iarnă.

R Se aprobă.

 **Diverse**

 D-nul primar Petruse Marin Ioan: - este un termen limită, la data de 6 decembrie 2018 pentru a depune cererea pentru întăbularea, emitere titlul de proprietate pentru terenuri din zona necooperativizată, și să fie înștiințați cetățenii să depună cerere la primărie până la 6 decembrie 2018. Vor fi întăbulați ca posesori, iar dupa 3 ani vor putea fi întabulați ca proprietari.

* Cerererea de finanțare pentru iluminat stradal ne-a fost aprobată și la următoarea ședință inițiez un proiect de hotărăre că am fost la București și am aprobat cererea de finanțare;
* Cei din Pianu de Sus și strada Crișan din Pianu de Jos să-și obțină repede, avizele pentru alimentarea cu apă;
* Asfaltarea străzilor de pe Găuri este în curs de realizare;
* Sârbu din Pianu de Jos, a văzut că pierde procesul și și-a retras acțiunea în instanță, dar tot nu ne lasă să terminăm zidul.

 PREȘEDINTE DE ȘEDINȚĂ, SECRETAR,

 TOMUȘCA IOAN JR. CATARGIU CRISTINA CAMELIA